**PROTOKOLL FOR NBfUs 33. ORDINÆRE LANDSMØTE**

Stad: Hurdalsenteret

Tidspunkt: Fredag 3. april 2009 kl 20:32 – 21:00 (sak 1-8)

Lørdag 4. april 2009 kl 09:02 – 11:30 (sak 9-13)

kl 15:50 – 17:05 (sak 14-15)

Søndag 5. april 2009 kl 09:11 – 09.30 (sak 14)

Søndag 5. april 2009 kl 10.00 – 11.30 (sak 16-17)

**Sak 1 – Åpning**

Lise Bakkan fortalte kort om året som har gått. Hun fortalte om aktiviteten i NBfU sentralt; deriblant arrangementer, utvalg, stands og gjennomført aksjon. Hun bemerket et økt internasjonal samarbeid. Hun orienterte også om hva som skjer på landsmøtet i år.

Hun erklærte landsmøtet for åpnet.

**Sak 2 – Navneopprop**

Ved starten av hver forhandlingspause av større grad, ble det gjennomført navneopprop.

Fredag kl 20:32: Av 20 stemmeberettiget var 19 til stedet.

Lørdag kl 09:02: Av 20 stemmeberettiget var 19 til stedet.

Lørdag kl 10:15: Av 20 stemmeberettiget var 20 til stedet.

Lørdag kl 15:50: Av 20 stemmeberettiget var 19 til stedet.

Søndag kl 09:10: Av 20 stemmeberettigede er 19 til tedet

Søndag kl 10:00 Av 20 stemmeberettigede er 20 til stedet..

**Sak 3 – Konstituering**

1. Dirigenter

Christian Jensen og Stein Erik Skotkjerra er innstilt som dirigenter av NBfU styret.

Vedtak: Jensen og Skotkjerra ble enstemmig valgt som dirigenter.

1. Referenter

Torgeir Hellen og Kristin Torske er innstilt som referenter av NBfU-styret.

Vedtak: Hellen og Torske ble enstemmig valgt som referenter.

1. Tellenemnd og møteassistenter

Anne Julie Bolstad, Rune Bjørkli, Marthe Berg og June Solsrud er foreslått som tellenemnd og møteassistenter.

Vedtak: Bolstad, Bjørkli, Berg og Solsrud ble enstemmig valgt.

1. Protokollunderskrivere

Andreas Lindrupsen foreslo Cathrine Ravnanger. Helge Rekdal foreslo Sebastian Litlere.

Vedtak: Ravnanger og Litlere ble valgt som protokollunderskrivere.

**Sak 4 – Godkjenning av innkalling**

Ingen kommentarer til innkallingen.

**Sak 5 – Forretningsorden**

Det var ingen kommentarer til forretningsorden.

**Sak 6 – Godkjenning av saksliste**

Det var ingen kommentarer til sakslisten.

**Sak 7 – Godkjenning av tidsskjema**

Det var ingen kommentarer til tidsskjemaet.

**Sak 8 – Presentasjon av observatørenes organisasjoner**

Terje Pettersen presenterte Synshemmedes Akademiske Forbund – SAF. Han fortalte om hvem SAF er for, og hvilke saker de jobber med. I hovedsak jobber de med saker rundt utdanningssituasjoner, men også bl.a. finansiering av studier, tilgang til faglitteratur og arbeidsmarkedssituasjoner.

Han bekreftet et bredt samarbeid med andre nærliggende forbund og fagforeninger.

Frida Craft presenterte Unge Synskadade – US, som er den svenske utgaven av NBfU. Hun pekte på hvor like våre organisasjoner er, og at utfordringene våre er de samme.

Mats Andreasen presenterte Unge Funksjonshemmede.

Han orienterte om hvordan Unge Funksjonshemmede er organisert, hva de jobber for og argumenter for å være med i paraplyorganisasjonen. Han presenterte noen av de Interne arrangementene de har; som organisasjonskurs og generalforsamling. De eneste forpliktelser NBfU vil ha ovenfor Unge Funksjonshemmede ved et eventuelt medlemskap, er en årlig kontingent på ca 3500,- og innsending av årsmelding.

**Sak 9 – Gjennomgang av ikke-utsendte styreprotokoller**

Det forelå tre protokoller fra 2009. Magnus Kroken leste opp overskriftene, og delegatene hadde mulighet for å få opplest hele saken.

Protokoll nr 1, 2009:

1. Andreas Lindrupsen ønsket å få opplest sak 6/09 – Evaluering av høstkurs 2008.
2. Gry Berg ønsket å få opplest sak 8/09 – Fordelingsutvalget.

Protokoll nr 2, 2009:

1. Andreas Lindrupsen ønsket å få opplest sak 9/09 – Finanskrisen

Protokoll nr 3, 2009:

1. Terje Pettersen ønsket å få opplest sak 11/09 – Seminar SAF.

Andreas Lindrupsen etterlyser protokoller fra siste halvår 2008. Christian Jensen informerte om at disse ble sendt ut tidligere samm uke som Landsmøtet ble avholdt.

Vedtak: Protokollene ble godkjent.

**Sak 10 – NBfUs årsmeldinger 2008**

a) Regionalt

Lise Bakkan orienterte landsmøtet om at regionale årsmeldinger er godkjent av de regionale årsmøtene og skal tas til orientering.

Vedtak: De regionale årsmeldingene ble tatt til orientering.

b) Sentralt

Christian Jensen leste opp overskriftene , og delegatene hadde mulighet for å få opplest hele saken.

Punkt 2.2, avsnitt 3.

Hanna Sargènius har en bemerkning på vag formulering. Øystein Fylling leste hele avsnittet.

Punkt 2.3.

Andreas Lindrupsen kom med følgende forslag: ”Ordet (leder) strykes fra punkt 2.3”.

Vedtak: Forslag vedtatt.

Punkt 6.2 og 6.3

Hanna Sargènius foreslo en renskrivning av punktet.

Vedtak: Landsmøtet godkjente årsmeldingen med overnevnte endringer.

**Sak 11 – Regnskapsoversikt for NBfU 2008**

Øystein Fylling innledet saken med å si at det går bra med økonomien. Han sa at det ikke var blitt sendt søknad på nasjonal grunnstøtte for 2008, på grunn av bytte av medarbeidere og omlegging av rutiner for søknader.

På grunn av kluss i søknadsprosessen, har NBfU-styret vedtatt å legge ned U-lyd grunnet lav interesse og heller bruke medier som informasjonsbrev og nettsider.

Fylling sa at rutinene for budsjett i NBfU må forbedres og at det er satt i gang diverse tiltak for å oppnå dette.

Landsmøte hadde ingen kommentar til regnskapet.

Vedtak: Tatt til orientering.

**Sak 12 – Innsendte saker**

1. Fra NBfU-styret

NBfU-styret har lagt fram forslag til medlemskap i Unge Funksjonshemmede. Lise Bakkan innledet saken. Øystein leste opp tilhørende sakspapirer.

Jon Kristian Grønnli stilte spørsmål ved argumentet ”Unge Funksjonshemmede blir sett på som useriøse”.

Andreas Lindrupsen stilte seg skeptisk til å bli medlem fordi han var redd NBfU ville drukne blant de 29 andre organisasjonene, og på grunn av overdiagnostisering blant Unge Funksjonshemmedes medlemsorganisasjoner.

Gry Berg lurte på om NBfU-styret har noen plan for hvordan NBfU skal være synlig i Unge Funksjonshemmede.

Magnus Kroken svarte Grønnli med at punktet om useriøsiteten kom frem under landsstyremøtet i NBF. Ytterligere begrunnelse kom ikke fram.

Fylling svarte på Lindrupsens innlegg med å henvise til NBfUs aktivitet i LNU. Han påpekte at Unge Funksjonshemmede som paraplyorganisasjon jobber for å finne underorganisasjonenes felles utfordringer.

Vedtak: Forslaget om at NBfU melder seg inn i Unge Funksjonshemmede ble enstemmig vedtatt.

b) Fra regioner/utvalg

Utvalg for prinsipprogram har lagt fram et forslag til behandling.

Christian Jensen leste programmet i sin helhet. Det ble diskutert og informert om diverse punkter i programmet. Etter at flere forslag kom frem ble det vedtatt – etter forslag av Andreas Lindrupsen, å gi delegater tid til å forfatte og levere skriftlige forslag.

**Arbeid:**

Hanna Sargènius kom med endringsforslag. Stor diskusjon rundt det å få arbeid på grunnlag av synshemming.

Forslaget lød som følger:

Ordlyden endres fra:

”At synshemmede arbeidssøkere skal gå foran andre søkere med samme kvalifikasjoner”

til:

”At arbeidsgivere oppfordres til, hvis søkere har samme kvalifikasjoner, å la synshemmede arbeidssøkere komme først i rekken.”

Terje Pettersen orienterte om hva SAF mener om dette, og hva som er prøvd i forhold til å få synshemmede ut i jobb.

Vedtak: Det ble krevd votering. 6 stemmer mot og 11 stemmer for forslaget til Sargènius. Det var også 2 blanke stemmer

Vedtak: Ordlyden i punktet ble derved endret.

Andreas Lindrupsen kom med et endringsforslag på å forandre ordlyden fra ”ansees” til ”synliggjøres”.

Vedtak: Forslaget ble enstemmig vedtatt.

Lindrupsen kom også med følgende endringsforslag:

”At synshemmede som er i, eller er på vei ut i, arbeidslivet skal prioriteres i hjelpemiddelformidlingen.”

Endres til:

”Synshemmede som er i jobb eller skal ut i jobb, skal være garantert innvilget og utlevert hjelpemidler innen maksimalt en uke.”

Det ble nå stor diskusjon rundt hvor realistisk forslaget var.

Vedtak: Det ble krevd votering. Det var 9 stemmer mot, og 4 for Lindrupsens forslag. Det var i tillegg 5 blanke stemmer.

Det opprinnelige forslaget er gjeldende.

**Transport:**

Lindrupsen kom med et strykningsforslag, der han ønsket å fjerne ordene ”og lik” fra 2. punkt under Transport.

Det ble stor diskusjon rundt definisjonen av ordene ”lik” og ”tilstrekkelig”, og de forskjellige TT-ordningene. Stein Erik Skottkjerra påpekte at ordningen skal være en erstatning for kollektivtransport – ikke et supplement.

Hanna Sargènius la fram forslag om endring til følgende ordlyd:

”TT-ordningen for synshemmede skal være tilfredsstillende – tatt geografiske særegenheter i betraktning, og kunne benyttes over hele landet.”

Vedtak: Forslaget ble enstemmig vedtatt.

**Universell utforming:**

Andreas Lindrupsen kom med et endringsforslag. Han informerte om at endringen er at ”IKT-løsninger” er lagt til original ordlyd.

Vedtak: Forslaget ble enstemmig vedtatt.

Vedtak: Landsmøtet godkjenner prinsipprogrammet med de overnevnte endringer.

**Sak 13 – Vedtektsendringer**

*Forslag A:*

Tilleggsforslaget ble foreslått av NBfU-styret. Forslaget går ut på å innføre æresmedlemskap.

Det ble stor diskusjon rundt temaet og flere delegater påpekte uklarheter i ordlyden. Det kom oppmodning til å ta saken opp igjen til neste landsmøte med forbedret ordlyd. Øystein Fylling påpekte at ordlyden i paragrafen om medlemskap i NBfU ikke er så presis, den heller.

Det kreves votering.

Vedtak: Det var 17 stemmer mot og 3 stemmer for tilleggsforslaget. Forslaget ble ikke godkjent.

*Forslag B:*

Tilleggsforslaget er foreslått av NBfU-styret. Forslaget gikk ut på å velge delegater til NBF sitt landsmøte, landsstyre og sentralstyre.

Andreas Lindrupsen foreslår at saken oversendes til landsmøtet 2010.

Vedtak: Lindrupsens forslag blir enstemmig vedtatt.

*Forslag C:*

Forslag om å innføre det internasjonale navnet Norwegian Association of Blind and Partially Sighted Youth (fork. NABPY) på NBfU. Endringsforslaget er framstilt av NBfU-styret.

Vedtak: Forslaget ble enstemmig vedtatt.

*Forslag D:*

Endringsforslaget ble fremstiltt av NBfU-styret, og gjaldt omstrukturering av paragrafer i NBfU’s vedtekter.

Vedtak: Forslaget ble enstemmig vedtatt.

Forslagsstiller trakk forslag E og F.

*Forslag G:*

Endringsforslaget ble foreslått av Andreas Lindrupsen, og gjjaldt

omgjøring av landsmøtevedtak.

Det ble diskutert og argumenter for og i mot forslaget.

Vedtak: Forslaget ble enstemmig vedtatt

*Forslag H:*

Tilleggsforslaget ble foreslått av Andreas Lindrupsen, og gjaldt utfall ved stemmelikhet.

Vedtak: Forslaget ble enstemmig vedtatt.

Øystein Fylling framla forslag til resolusjon til det kommende styret.

Vedtak: Ingen kommentarer til resolusjonen.

**Sak 14 – NBfUs forslag til målplan 2009**

Det ble foreslått å sette sammen en arbeidsgruppe til å revidere de forslagene som er kommet inn til denne saken – i og med at det kom så mange forslag. Disse ble så presentert og behandlet av Landsmøtet på søndag.

Vedtak: Sebastian Litlere, Andreas Lindrupsen og Ida Martine Nilsen

sa seg villige til å sitte i denne gruppen.

Søndag ble forslaget til ny målplan framlagt. Det ble foreslått tre endringer, henholdsvis i:

1. Nordisk arbeid
2. Ungdomskontaktordningen
3. Ekstern finansiering

Alle tre endringsforslagene ble uten kommentarer enstemmig godkjent.

|

Videre kom tre tilleggsforslag:

1. Unge Funksjonshemmede
2. Diskriminerings-og tilgjengelighetsloven
3. Ledsagertjenester

De tre tilleggsforslagene ble godkjent.

Hanna Sargènius fremla forslag om å forkorte målplanen..

Andreas Lindrupsen motstilte seg dette. Etter prøvevotering med håndsopprekning trakk Sargènius forslaget om

forkortelse.

Vedtak: Målplanen ble enstemmig vedtatt, slik arbeidsgruppen hadde framstilt den.

**Sak 15 – NBfUs forslag til budsjett 2009**

Ingen kommentarer til budsjettet.

Vedtak: Budsjettet blegodkjent av landsmøtet.

**Sak 16 – Valg**

a) Styret for NBfU

Valgkomiteens innstilling til nytt NBfU-styre.

Leder: Andreas Lindrupsen, 1 år

Nestleder: Ida Martine Nilsen, 1 år

3.styremedlem: Stine Jåthun, 2 år

4.styremedlem: Isabell Engan, 1 år

5.styremedlem: Lena Hoel, 2 år

1.varamedlem: Astrid Gullbrå, 1 år

2.varamedlem: Stein Erik Skotkjerra, 2 år

Valg av leder.

Lindrupsen presenterte seg selv og krevde votering. Han fikkt 16

Stemmer for, 1 mot og 3 blank.

Vedtak: Lindrupsen ble valgt som NBfU’s leder.

Valg av nestleder.

Nilsen presenterte seg.

Vedtak: Nilsen ble enstemmig valgt.

Valg av 3.styremedlem.

Engan presenterte seg.

Vedtak: Engan ble enstemmig valgt.

Valg av 4.styremedlem.

Gry Berg foreslo Magnus Kroken.

Mikael Bentsen foreslo Stian Snoen.

Kroken presenterte seg.

Kristin Torske presenterte Jåthun.

Stian Snoen trakk sitt kandidatur.

Kroken fikk 14 stemmer, Jåthun fikk 5 stemmerr, 1 stemme var

Blank.

.

Vedtak: Kroken ble valgt.

Valg av 5.styremedlem.

Isabel Engan foreslo Stine Jåthun.

Hoel presenterte seg selv.

Engan holdt støtteinnlegg for Jåthun.

Hanna Sargènius holdt støtteinnlegg for Hoel.

Hoel fikk 9 stemmer, Jåthun fikk 8 stemmer og 3 stemmer var

Blanke.

Vedtak: Hoel ble valgt.

Valg av 1.varamedlem.

Mikael Bentsen foreslo Sebastian Litlere.

Engan presenterte Litlere.

Inger Anette Myhre presenterte Gullbrå.

Øystein Fylling holdt støtteinnlegg for Litlere.

Andreas Lindrupsen holdt støtteinnlegg for Litlere.

Gullbrå fikk 2 stemmer, Litlere fikk 18 stemmer og 1 stemme var

Blank.

.

Vedtak: Litlere ble valgt.

Valg av 2.varamedlem.

Inger Anette Myhre foreslo Astrid Gullbrå.

Skottkjerra presenterte seg selv.

Lise Bakkan holdt støtteinnlegg for Skottkjerra.

Gry Berg poengterte viktigheten med alderserfaring, til fordel for begge parter.

Skottkjerra fikk 19 stemmer, 1 stemme var blank.

Vedtak: Skotkjerra ble valgt.

Det nye NBfU-styret ble da som følger:

Leder. Andreas Lindrupsen, 1 år

Nestleder: Ida Martine Nilsen, 1 år

3. styremedlem: Isabel Engan, 2 år

4. styremedlem: Magnus Kroken, 1 år

5. styremedlem: Lena Hoel, 2 år

1. varamedlem: Sebastian Litlere, 1 år

2. varamedlem: Stein Erik Skottkjerra, 2 år

1. Valgkomité

Valgkomiteens innstilling:

Leder: Magnus Woo Kjesrud, 1 år

Medlem: Helge Rekdal, 1 år

Medlem: Inger Anette Myhre, 1 år

Vara: Kristin Torske, 1 år

Valg av leder.

Hanna Sargènius resenterte Kjesrud.

Vedtak: Kjesrud ble enstemmig valgt.

Valg av medlem

Mikael Bentsen foreslo Daniel Al-Emari.

Al-Emari presenterte seg.

Rekdal presenterte seg.

Al-Emari fikk 6 stemmer, Rekdal fikk 13 stemmer og 1 stemme var blank.

Vedtak: Rekdal ble valgt.

Valg av medlem.

Hanna Sargènius foreslo Daniel Al-Emari.

Myhre presenterte seg selv.

Sargènius holdt støtteinnlegg for Al-Emari.

Myhre fikk 7 stemmer, Al-Emari fikk 11 stemmer og 2 stemmer

Var blanke.

Vedtak: Al-Emari ble valgt.

Valg av varamedlem.

Torske presenterte seg selv.

Øystein Fylling foreslo Inger Anette Myhre.

Hanna Sargènius holdt støtteinnlegg for Torske.

Andreas Lindrupsen holdt støtteinnlegg for Torske.

Torske trakk sitt kandidatur.

Vedtak: Myhre ble valgt.

Ny valgkomité blir da:

Leder: Magnus Kjesrud, 1 år

Medlem: Helge Rekdal, 1 år

Medlem: Daniel Al-Emari , 1 år

Varamedlem: Inger Anette Myhre, 1 år

**Sak 17 – Avslutning**

Christian Jensen takket på vegne av begge dirigentene.

Ida Martine Nilsen delte ut gaver og takk til avtroppende styre.

Andreas Lindrupsen holdt avslutningstale og erklærte NBfU’s

33. ordinære landsmøte for hevet.

Sebastian Litlere/s/ Cathrine Ravnanger

Cathrine Johansen Ravnanger. /s/